Bliža se 21. marec – svetovni dan poezije. Izbrala sem nekaj pesmi **Ferija Lainščka** iz zbirke **NE.**

Pesmi iz zbirke Ne temeljijo na nikalnicah. Preberi pesmi. Poskusi tudi sam napisati »Ne« pesem ali pa pesem po svojem navdihu. Pošlji jo učiteljici Barbari Ahačič in objavili jo bomo na šolski spletni strani.

Želim ti veliko ustvarjalnega navdiha.

Knjižničarka Polona

**Ne beri**

Ne beri teh pesmic,

če nimaš res volje.

Glej raje kar v prazno,

morda ti bo bolje.

Ne bodi, kar nisi,

ne rabiš te slave,

brez želje se verzov

ne uči iz glave.

Ni vredno sploh truda,

če kdo te priganja.

Pozdravlja te pesnik,

ki ljubi in sanja.

**Nasveti**

|  |  |
| --- | --- |
| Ne bom te poslušal,ne rabim poduka,karkoli boš rekel,učenje je muka. | Sem skoraj že zmogel,pa spet se je skrilo.Vse dal bi nekomu,ki ve za zdravilo. |
| Ta snov še namernopovzroča težave.Nekje mi skrivnostnouhaja iz glave. | Lahko je kak sirup,lahko so tablete,pristanem na iglo –nikdar na nasvete. |

**Brez veze**

|  |  |
| --- | --- |
| Ne vem, kaj naj rečem.Se zdi mi brez veze.Sploh nimam ideje,ni prave poteze. | Me nič ne zanima.Ne vem, če kaj rabim.Vsa bedna vprašanjaže sproti pozabim. |
| Ne morem se zbrati.Ne vem, kaj me moti.Ne najdem razlogov, ne za in ne proti. | Vsi hodijo v vrsti,jaz grem pa po svoje,brez veze, brez veze,a vendar lepo je. |

**Počivam**

Ne, nimam zdaj časa.

Cel dan že počivam.

Se nič mi ne ljubi

in tega ne skrivam.

Prav nič me ne mika

in nimam sploh volje.

Je tudi ne rabim,

brez nje mi je bolje.

Lahko pa, če vztrajaš,

napraviš kaj zame.

Blag čaj mi pripraviš,

daš vzglavnik pod rame.

Za sprostitev lahko poslušaš uglasbeno pesem Ferija Lainščka Ne bodi kot drugi v izvedbi Ditke.

<https://www.youtube.com/watch?v=Cuu1irXZqsE>